CELEX: 32011D0416
Language: lt
Date: 1310601600000
Title: 2011/416/ES: 2011 m. liepos 14 d. Komisijos įgyvendinimo sprendimas, kuriuo patvirtinamos tam tikros iš dalies pakeistos 2011 m. gyvūnų ligų ir zoonozių likvidavimo ir stebėsenos programos ir iš dalies keičiamos Sprendimo 2010/712/ES nuostatos dėl Sąjungos finansinio įnašo, skirto tam tikroms šiuo sprendimu patvirtintoms programoms (pranešta dokumentu Nr. C(2011) 4993)

15.7.2011   
            
            
               LT
            
            
               Europos Sąjungos oficialusis leidinys
            
            
               L 185/77
            
         KOMISIJOS ĮGYVENDINIMO SPRENDIMAS
   2011 m. liepos 14 d.
   kuriuo patvirtinamos tam tikros iš dalies pakeistos 2011 m. gyvūnų ligų ir zoonozių likvidavimo ir stebėsenos programos ir iš dalies keičiamos Sprendimo 2010/712/ES nuostatos dėl Sąjungos finansinio įnašo, skirto tam tikroms šiuo sprendimu patvirtintoms programoms
   (pranešta dokumentu Nr. C(2011) 4993)
   (2011/416/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 27 straipsnio 5 ir 6 dalis,
   kadangi:
   
               (1)
            
            
               Sprendime 2009/470/EB nustatytos procedūros, reglamentuojančios Europos Sąjungos finansinį įnašą gyvūnų ligų ir zoonozių likvidavimo, kontrolės ir stebėsenos programoms vykdyti;
            
         
               (2)
            
            
               2008 m. balandžio 25 d. Komisijos sprendime 2008/341/EB, nustatančiame tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų Bendrijos kriterijus (2), nustatyta, kad norint patvirtinti valstybių narių pateiktas programas pagal Europos Sąjungos finansines priemones jos turi atitikti bent minėto sprendimo priede išdėstytus kriterijus;
            
         
               (3)
            
            
               2010 m. lapkričio 23 d. Komisijos sprendimu 2010/712/EB, kuriuo patvirtinamos metinės ir daugiametės 2011 m. ir vėlesniems metams valstybių narių pateiktos tam tikrų gyvūnų ligų ir zoonozių likvidavimo, kontrolės ir stebėsenos programos ir nustatoma Bendrijos finansinė parama (3), patvirtintos tam tikros nacionalinės programos ir kiekvienai valstybių narių pateiktai programai nustatyta Sąjungos finansinio įnašo norma ir didžiausia galima suma;
            
         
               (4)
            
            
               po mėlynojo liežuvio ligos protrūkių tam tikruose regionuose Ispanija pateikė iš dalies pakeistą mėlynojo liežuvio ligos likvidavimo programą, kad nustatytų privalomą skiepijimą nuo 8 serotipo viruso;
            
         
               (5)
            
            
               po pasiutligės protrūkių teritorijose, kurios ribojasi su Lenkija, Slovakija pateikė iš dalies pakeistą pasiutligės likvidavimui skirtą skiepijimo programą, kad išplėstų masalo platinimo teritoriją;
            
         
               (6)
            
            
               Lenkija ir Suomija pateikė iš dalies pakeistas pasiutligės likvidavimo programas, kad tam tikrose Europos Sąjungai gretimose trečiųjų šalių teritorijose būtų atliekamas skiepijimas sušeriamais skiepais, siekiant, kad per bendras sienas judant užkrėstiems laukiniams gyvūnams į Sąjungą pakartotinai nepatektų pasiutligė;
            
         
               (7)
            
            
               Komisija įvertino Ispanijos, Lenkijos, Slovakijos ir Suomijos pateiktas iš dalies pakeistas programas tiek veterinariniu, tiek finansiniu požiūriu. Nustatyta, kad šios programos atitinka tam tikrų Sąjungos veterinarijos teisės aktų nuostatas, ypač Sprendimu 2008/341/EB nustatytus kriterijus;
            
         
               (8)
            
            
               todėl Ispanijos, Lenkijos, Slovakijos ir Suomijos iš dalies pakeistos programos turėtų būti patvirtintos;
            
         
               (9)
            
            
               Sprendimu 2010/712/ES numatytas Sąjungos finansinis įnašas Slovakijos Europos Sąjungai gretimose trečiųjų šalių teritorijose atliekamam skiepijimui sušeriamais skiepais, kaip nurodyta minėtos valstybės narės metinėje pasiutligės likvidavimo programoje. Be to, minėtu sprendimu numatytas Sąjungos finansinis įnašas Lietuvos Europos Sąjungai gretimose trečiųjų šalių teritorijose atliekamam skiepijimui sušeriamais skiepais, kaip nurodyta minėtos valstybės narės metinėje pasiutligės likvidavimo programoje;
            
         
               (10)
            
            
               todėl reikėtų numatyti Sąjungos finansinį įnašą ir Lenkijos bei Suomijos pasiutligės likvidavimo programų dalims, kurios įgyvendinamos Europos Sąjungai gretimose trečiųjų šalių teritorijose;
            
         
               (11)
            
            
               šiuo sprendimu patvirtinus iš dalies pakeistas Lenkijos ir Suomijos pateiktas pasiutligės likvidavimo programas reikės tikslinti sumas, reikalingas Sprendimu 2010/712/ES patvirtintoms minėtų valstybių narių programoms vykdyti. Todėl minėtame sprendime nustatyta Lenkijos ir Suomijos pasiutligės likvidavimo programoms skirto Sąjungos finansinio įnašo didžiausia suma turėtų būti atitinkamai pakoreguota;
            
         
               (12)
            
            
               todėl Sprendimas 2010/712/ES turėtų būti atitinkamai iš dalies pakeistas;
            
         
               (13)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   2011 m. vasario 1 d. Ispanijos pateikta iš dalies pakeista mėlynojo liežuvio ligos stebėsenos ir likvidavimo programa šiuo sprendimu patvirtinama 2011 m. sausio 1 d.–2011 m. gruodžio 31 d. laikotarpiui.
   2 straipsnis
   2011 m. balandžio 5 d. Lenkijos, 2010 m. gruodžio 13 d. Slovakijos ir 2011 m. balandžio 12 d. Suomijos pateiktos iš dalies pakeistos pasiutligės likvidavimo programos patvirtinamos 2011 m. sausio 1 d.–2011 m. gruodžio 31 d. laikotarpiui.
   3 straipsnis
   Sprendimo 2010/712/ES 10 straipsnis iš dalies keičiamas taip:
   
               1.
            
            
               2 dalies c punktas pakeičiamas taip:
               
                           „c)
                        
                        
                           parama neturi viršyti:
                           
                                       i)
                                    
                                    
                                       1 800 000 EUR Bulgarijai;
                                    
                                 
                                       ii)
                                    
                                    
                                       620 000 EUR Estijai;
                                    
                                 
                                       iii)
                                    
                                    
                                       1 450 000 EUR Vengrijai;
                                    
                                 
                                       iv)
                                    
                                    
                                       7 110 000 EUR Lenkijai;
                                    
                                 
                                       v)
                                    
                                    
                                       5 000 000 EUR Rumunijai;
                                    
                                 
                                       vi)
                                    
                                    
                                       700 000 EUR Slovakijai;
                                    
                                 
                                       vii)
                                    
                                    
                                       200 000 EUR Suomijai.“
                                    
                                 
                     
         
               2.
            
            
               4 dalis pakeičiama taip:
               „4.   Nepaisant 2 ir 3 dalių, pagal Lenkijos, Slovakijos ir Suomijos daugiamečių programų dalis, kurios bus įgyvendinamos ne Sąjungos teritorijoje, iš Sąjungos lėšų bus:
               
                           a)
                        
                        
                           kompensuojamos tik masalo ir su juo sušeriamų skiepų įsigijimo ir platinimo išlaidos;
                        
                     
                           b)
                        
                        
                           kompensuojama 100 % šių išlaidų; ir
                        
                     
                           c)
                        
                        
                           kompensuojama suma neviršys:
                           
                                       i)
                                    
                                    
                                       630 000 EUR Lenkijai;
                                    
                                 
                                       ii)
                                    
                                    
                                       250 000 EUR Slovakijai;
                                    
                                 
                                       iii)
                                    
                                    
                                       65 000 EUR Suomijai.“
                                    
                                 
                     
         4 straipsnis
   Šis sprendimas skirtas valstybėms narėms.
   
      Priimta Briuselyje 2011 m. liepos 14 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 115, 2008 4 29, p. 44.
   
      (3)  OL L 309, 2010 11 25, p. 18.